14.pielikums nolikumam 
"Žalūziju piegāde un uzstādīšana
Rēzeknes valstspilsētas pašvaldības
struktūrvienību vajadzībām"
 (iepirkuma identifikācijas Nr. RVP 2026/46)

IEPIRKUMA LĪGUMA PROJEKTS VISĀM IEPIRKUMA DAĻĀM

Pasūtītāja līguma Nr.__________________
Izpildītāja līguma Nr.__________________

	Rēzeknē, 
	dokumenta parakstīšanas
 datums ir pēdējā pievienotā drošā 
elektroniskā paraksta un tā laika zīmoga datums/ datums




__________________, reģistrācijas Nr. __________________, juridiskā adrese: __________________, tās __________________ personā, kurš(-a) rīkojas saskaņā ar __________________, turpmāk – Pasūtītājs, no vienas puses, un

__________________, reģistrācijas Nr. __________________, juridiskā adrese: __________________, tās  __________________ personā, kurš(-a) rīkojas saskaņā ar __________________, turpmāk – Izpildītājs, no otras puses, abi kopā turpmāk – Puses, vai katrs atsevišķi arī Puse, 

pamatojoties uz iepirkuma "Žalūziju piegāde un uzstādīšana Rēzeknes valstspilsētas pašvaldības struktūrvienību vajadzībām" (iepirkuma ID Nr. RVP 2026/46), turpmāk – Iepirkums, rezultātiem __.daļā “__________________”, noslēdz šādu līgumu, turpmāk – Līgums:


1. Līguma priekšmets

1.1. Pasūtītājs uzdod un Izpildītājs apņemas par Līgumā noteikto atlīdzību veikt žalūziju, turpmāk – Prece(-es), piegādi un uzstādīšanu Pasūtītāja struktūrvienībā “__________”, struktūrvienības adrese, turpmāk – Darbi, saskaņā ar Līguma noteikumiem (ieskaitot tā pielikumus), Izpildītāja piedāvājumu Iepirkumā un Latvijas Republikas spēkā esošo normatīvo aktu prasībām.
1.2. Ar šī Līguma noslēgšanu Izpildītājs apliecina, ka viņš ir pienācīgi iepazinies ar Darbu apjomu un prasībām, un atsakās saistībā ar to izvirzīt jebkāda satura iebildumus vai pretenzijas. Izpildītājs apliecina, ka Darbi ir realizējami, nepārkāpjot normatīvo aktu prasības un publiskos ierobežojumus, un atbilstoši Līguma noteikumiem un, ka līgumcenā iekļauti visi Izpildītāja ar Darbu veikšanu saistītie izdevumi.

2. Līgumcena 

2.1. Par Līguma 1.1. punktā noteikto savlaicīgu un kvalitatīvu Darbu izpildi, Pasūtītājs maksā Izpildītājam samaksu __ EUR (____ euro un ___centi), turpmāk – Līgumcena, kas sastāv no samaksas par Darbu izpildi bez pievienotās vērtības nodokļa, turpmāk – PVN.
2.2. PVN tiek maksāts atbilstoši Latvijas Republikas Ministru kabineta noteikumiem.
2.3. Darbu veikšanai priekšapmaksa nav paredzēta un Izpildītājs to nav tiesīgs pieprasīt.
2.4. Līgumcena visā Līguma darbības laikā netiks paaugstināta sakarā ar cenu pieaugumu darbaspēka, materiālu, darbu un mehānismu vai Darbu pieskaitāmo izdevumu izmaksām, nodokļu likmju, vai nodokļu normatīvā regulējuma izmaiņām, kā arī jebkuriem citiem apstākļiem, kas varētu skart Līgumcenu. 
2.5. Līgumā __.pielikumā norādītie Preču apjomi un kopējā Līguma summa ir uzskatāmi par Pasūtītāja maksimāli plānotajiem (orientējošiem). Pasūtītājam (un Līgumā minētajai Pasūtītāja struktūrvienībai) nav pienākuma Līguma darbības laikā pasūtīt un iegādāties Preces par visu maksimālo Līguma summu vai pilnā norādītajā apjomā. (attiecībā uz 8. daļu SD)

3. Darbu izpildes laiks

3.1. Līgums stājas spēkā ar tā Pušu abpusējas parakstīšanas dienu un ir spēkā līdz Līguma summas izlietošanai un Pušu savstarpējo saistību pilnīgai izpildei.
Līgums stājas spēkā ar tā Pušu abpusējas parakstīšanas dienu un ir spēkā 5 (piecus) mēnešus vai līdz Līguma summas izlietošanai un Pušu savstarpējo saistību pilnīgai izpildei, atkarībā no tā, kurš no termiņiem iestājas pirmais. (attiecībā uz 8. daļu SD)
3.2. [bookmark: _Hlk168314632]Izpildītājam Darbi jāizpilda __ (__) mēnešu laikā no Līguma noslēgšanas dienas/ no pasūtījuma veikšanas dienas. 
3.3. Lai saņemtu Darbu izpildes termiņa pagarinājumu, Izpildītājs iesniedz rakstveidā Pasūtītājam atbilstošu lūgumu, norādot apstākļus, uz kuriem lūgums balstīts, kā arī nepieciešamo termiņu. Pasūtītājs ir tiesīgs pieprasīt papildus informāciju, kas nepieciešama lūguma izskatīšanai, kas Izpildītājam nekavējoties jāiesniedz. Pasūtītājs izskata minēto lūgumu 5 (piecu) darba dienu laikā pēc visas nepieciešamās informācijas saņemšanas un rakstveidā sniedz atbildi par lēmumu piešķirt vai nepiešķirt Darbu izpildes termiņa pagarinājumu. Piešķirot Darbu izpildes termiņa pagarinājumu, Pasūtītājs ir tiesīgs to noteikt mazāku nekā prasīts lūgumā, pamatojot savu lēmumu par termiņa samazinājumu.

4. Darbu nodošana–pieņemšana un norēķinu kārtība

4. Pasūtītājs pieņem paveiktos Darbus, kas atbilst Līguma noteikumiem.
4. Par Darbu izpildi Pasūtītājs apņemas samaksāt Izpildītājam Līgumcenu saskaņā ar Iepirkumā iesniegto Izpildītāja piedāvājumu (__. pielikums). 
4. Izpildītājam jāiesniedz Pasūtītājam izpildīto Darbu nodošanas-pieņemšanas akts, turpmāk – Akts, un atbilstoši normatīvo altu prasībām sagatavots rēķins. Rēķinu Izpildītājs nosūta uz _____________. Puses vienojas, ka papildu tiks sagatavots un iesniegts rēķins PDF formātā, kurā Izpildītājs norāda Pušu rekvizītus, Līguma numuru, apmaksas summu un citus nepieciešamus datus.
4. Darbi tiek uzskatīti par pieņemtiem no brīža, kad Pušu pārstāvji ir parakstījušas Aktu.
4. Aktu paraksta abas Puses. Ja Puse atsakās parakstīt Aktu, par to Aktā tiek veikta atzīme. Atteikšanās pamatojumu norāda atteikusies persona (Puse).
4. Pasūtītājs 5 (piecu) darba dienu laikā no Akta saņemšanas to paraksta un nosūta Izpildītājam, ja Pasūtītājs neparaksta Aktu, tad Izpildītājam tiek nosūtīts motivēts atteikums pieņemt darbus. Ja pasūtītājs šā apakšpunkta noteiktajā termiņā nav nosūtījis Izpildītājam parakstītu Aktu vai motivētu atteikumu pieņemt darbus, tiek uzskatīts, ka Pasūtītājs ir pieņēmis darbus un viņam nav iebildumu par izpildīto darbu kvalitāti.
4. [bookmark: _Hlk512323026]Pasūtītājs veic samaksu Izpildītājam naudas pārskaitījuma veidā 30 (trīsdesmit) kalendāro dienu laikā pēc  Apstiprināšanas un rēķina saņemšanas.
4. Pasūtītāja motivēta atteikuma pieņemt darbus gadījumā, Puses sastāda divpusēju aktu, kam tiek pievienots saraksts ar darbiem, kurus nepieciešams pabeigt, ar norādi par to izpildes termiņiem.
4. Ja Izpildītājs Darbus veic pirms termiņa, viņam ir tiesības tos nodot, bet Pasūtītājam ir tiesības šos darbus pieņemt un samaksāt par tiem.

5. Defekti un pārkāpumi

5. Jebkura Darbu izpildes laikā un garantijas laikā konstatēta Darbu neatbilstība Līguma vai normatīvo aktu prasībām, turpmāk – Defekts(-i), un pārkāpumi tiek fiksēti aktā, kuru paraksta abu Pušu pārstāvji. 
5. Gadījumā, ja Izpildītājs neparaksta aktu par konstatētajiem Defektiem vai pārkāpumiem 5 (piecu) darba dienu laikā pēc tā saņemšanas, neiesniedzot Pasūtītājam motivētu, rakstveidā noformētu atteikumu to parakstīt un nesniedzot paskaidrojumus, dotais akts tiek uzskatīts par akceptētu no Izpildītāja puses un aktā minēto defektu, trūkumu vai pārkāpumu novēršana ir saistoša Izpildītājam un tā pienākums ir tos novērst Pasūtītāja noteiktajā termiņā. Strīdus situācijas gadījumā strīdu starp Izpildītāju un Pasūtītāju izšķir neatkarīgs eksperts, ko izvēlas Pasūtītājs, ar Izpildītāju savstarpēji vienojoties.
5. Ja Izpildītājs nenovērš Defektus Pasūtītāja noteiktajā laikā vai atsakās tos novērst, Pasūtītājs var nolīgt citu personu Defektu novēršanai, un Izpildītājam jāsedz Defektu novēršanas izmaksas. Par lēmumu veikt defektu novēršanu Pasūtītājam jāinformē Izpildītājs 5 (piecas) dienas iepriekš.
5. Ja konstatētie Defekti, trūkumi vai pārkāpumi rada vai var radīt apdraudējumu Darbu izpildes vietā nodarbināto veselībai vai dzīvībai, Darbu izpildes vietā esošajām materiālajām vērtībām vai apkārtējai videi, Pasūtītajam ir tiesības apturēt Darbus līdz pārkāpumu novēršanai. Par konstatētajiem pārkāpumiem Izpildītājs atbild Līgumā un normatīvajos aktos paredzētajā kārtībā.
5. Defektu, pārkāpumu vai trūkumu atklāšanas gadījumā Izpildītājam nav tiesību prasīt Darbu pabeigšanas termiņa pagarināšanu vai samaksu par dīkstāvi, ja Pasūtītājs ir apturējis Izpildītāja darbību uz laiku līdz to novēršanai.

6. Garantija

6.1. Izpildītājs garantē, ka piegādātais/ uzstādītais Preces ir jaunas un nelietotas. Visi Preču ražošanā izmantotie materiāli ir videi draudzīgi un atbilst Latvijas Republikas un Eiropas Savienības normatīvo aktu prasībām, kā arī attiecīgajiem drošības sertifikātiem. Izpildītājs apliecina, ka Preces pilnībā atbilst visām Tehniskajā specifikācijā noteiktajām prasībām. 
6.2. Garantijas termiņš no abpusēja nodošanas-pieņemšanas akta parakstīšanas dienas ir: _________ .
6.3. Šajā termiņā konstatētos Darba defektus Izpildītājs novērš atbilstoši Līguma nosacījumiem. 
6.4. Izpildītājs nodrošina iespēju, pēc Pasūtītāja pieprasījuma (atbilstoši 7.2.2. apakšpunkta nosacījumiem), apmainīt Preces ne velāk kā 1 (viena) mēneša laikā, ja Precēm ir slēpti defekti/ trūkumi, kas radušies ražotāja vainas dēļ, ir konstatēti Preču lietošanas laikā un kuru novēršana tehniski nav iespējama. Preču apmaiņas izdevumus sedz Piegādātājs. 
6.5. Jautājumu par 7.2.2. apakšpunktā minētā aktā norādīto Preču defektu/ trūkumu pamatotību izlemj Pušu pārstāvji. Ja pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Preces defekta rašanās iemesls nav Pasūtītāja vaina. Ja neatkarīgais eksperts konstatē, ka Preces defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
6.6. Izpildītājam nav pienākuma apmainīt Preci, ja tā ir zaudējusi kvalitāti tāpēc, ka Pasūtītājs nav ievērojis Preces lietošanas instrukciju un/vai uzglabāšanas noteikumus.

7. Pasūtītāja pienākumi un tiesības

7.1. [bookmark: _Hlk512322301]Pasūtītāja pienākumi ir:
7.1.1. nodrošināt Izpildītāja darbinieku piekļuvi peldbaseina telpai darbu veikšanai saskaņotajā laikā;
7.1.2. pirms darbu uzsākšanas nodrošināt ūdens līmeņa pazemināšanu baseinā (ja tas ir tehniski nepieciešams montāžas procesam pēc Izpildītāja pieprasījuma);
7.1.3. pieņemt un apmaksāt Darbus Līguma noteiktajā kārtībā;
7.1.4. neveikt nekāda veida rīcību, kura traucētu Darbu izpildi, ja vien tas nav saistīts ar konstatētiem pārkāpumiem no Izpildītāja puses.
7.1.5. citi pienākumi, kas noteikti Latvijas Republikas normatīvajos aktos un/vai Līgumā.
7.2. Pasūtītāja tiesības ir:
7.2.1. veikt Izpildītāja darbības kvalitātes, vides, personāla veselības aizsardzības un darba drošības auditus. Šādi auditi jāveic Izpildītāja klātbūtnē un Izpildītājam jānodrošina Pasūtītājs ar jebkuru pieprasīto dokumentu saistībā ar to;
7.2.2. sastādīt defekta aktu, ja Precei ir slēpti defekti/ trūkumi, kas radušies ražotāja vainas dēļ un kas ir konstatēti Preces lietošanas laikā. Defekta akts Izpildītājam tiek iesniegts elektroniski nosūtot uz Līgumā 17. punktā norādīto e-pastu.
7.2.3. jebkurā Līguma izpildes posmā pārliecināties par Līguma izpildē izmantoto preču un pakalpojumu izcelsmes valsti;
7.2.4. jebkurā Līguma izpildes posmā pieprasīt Izpildītājam iesniegt dokumentus par Preces izcelsmi;
7.2.5. citas tiesības, kas noteiktas Latvijas Republikas normatīvajos aktos un/vai Līgumā.

8. Izpildītāja pienākumi un tiesības

8.1. [bookmark: _Hlk512322437]Izpildītāja pienākumi ir: 
8.1.1. nodrošināt, ka līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi;
8.1.2. saskaņot precīzu darbu veikšanas laiku ar Pasūtītāju, lai maksimāli neiztraucētu mācību procesu (ja attiecināms) vai citu Pasūtītāja struktūrvienības darbību;
8.1.3. veikt Darbus kvalitatīvi, Latvijas Republikas normatīvajos aktos un Līgumā noteiktajā kārtībā. Ja Darbu laikā rodas bojājumi, Izpildītājs tos novērš par saviem līdzekļiem;
8.1.4. nodrošināt Preču piegādi, izkraušanu, nešanu un uzstādīšanu pilnā apjomā, izmantojot savu darbaspēku, transportu, tehniskos līdzekļus, mehānismus, instrumentus un palīgmateriālus, kas nepieciešami Darbu kvalitatīvai un pilnīgai nodošanai ekspluatācijā. Izpildītājs ir tiesīgs veikt Darbus ar citām fiziskajām un/vai juridiskajām personām piederošajiem tehniskajiem līdzekļiem, mehānismiem vai instrumentiem, ja par to izmantošanu ir noslēgti atbilstoši līgumi un/vai vienošanās;
8.1.5. pēc Pasūtītāja pieprasījuma sniegt detalizētu informāciju par Darbu sagatavošanās posmiem un izvēlētajām metodēm Darbu izpildē;
8.1.6. nekavējoties, bet ne vēlāk kā 2 (divu) darba dienu laikā no apstākļu atklāšanas, rakstveidā brīdināt Pasūtītāju par jebkādiem apstākļiem, kas var tieši vai netieši aizkavēt, traucēt vai apturēt Līguma izpildi;
8.1.7. nekavējoties, bet ne vēlāk kā 2 (divu) darba dienu laikā no apstākļu atklāšanas, rakstveidā brīdināt Pasūtītāju par jebkādiem esošiem un/vai nākotnē paredzamiem tehniska rakstura un cita veida trūkumiem, defektiem, kuri varētu atklāties Izpildītāja veiktajos Darbos kopumā;
8.1.8. pēc Pasūtītāja pieprasījuma 2 (divu) darba dienu laikā sniegt Pasūtītājam rakstisku atskaiti par izpildīto Darbu esošo stāvokli Pasūtītāja pieprasītajā formā;
8.1.9. pēc Pasūtītāja pieprasījuma 2 (divu) darba dienu laikā iesniegt dokumentus par Preces izcelsmi;
8.1.10. citi pienākumi, kas noteikti Latvijas Republikas normatīvajos aktos un/vai Līgumā.
8.2. Izpildītāja tiesības ir:
8.2.1. saņemt Līguma 2.1. punktā noteikto samaksu par kvalitatīvi veiktajiem Darbiem;
8.2.2. pieprasīt Darbu veikšanas termiņa pagarinājumu Līguma 3.2. punktā noteiktajā kārtībā, ja:
8.2.2.1. Darbu izpilde ir kavēta trešo personu rīcības dēļ. Pasūtītājs izvērtē iesniegtos pierādījumus (ja tādus ir pieprasījis) vai faktisko situāciju, kas pierāda trešo personu darbību/bezdarbību, kuras rezultātā Izpildītājs nav varējis laicīgi veikt Darbus, un pieņem lēmumu atļaut vai aizliegt saņemt Darbu izpildes laika pagarinājumu saskaņā ar šī punkta noteikumiem
8.2.2.2. iestājas nepārvaramas varas apstākļi kā rezultātā Darbu izpilde tiek apgrūtināta vai, padarīta uz laiku, neiespējama;
8.2.2.3. Darbu veikšanas procesā ir radušās izmaiņas, kuru rezultātā ir radušies papilddarbi, kas izpildāmi Līguma ietvaros un veicamie papilddarbi ietekmē kopējo Līgumā noteikto Darbu izpildes termiņu;
8.2.2.4. pēc Pasūtītāja vai Pasūtītāja pārstāvja rakstiska pieprasījuma Darbu vai to daļas izpilde ir tikusi pārtraukta;
8.2.2.5. Pasūtītājs nav nodrošinājis piekļuvi Darbu izpildes vietai.
8.2.3. citas tiesības, kas noteiktas LR normatīvajos aktos un/vai Līgumā.

9. Atbildība

9. Izpildītājs ir pilnā apmērā materiāli atbildīgs par sava darbaspēka nodrošināšanu ar individuālajiem un kolektīvajiem aizsardzības līdzekļiem, darbinieku kvalifikāciju, instruēšanu un apmācību darba aizsardzības jautājumos, un Darbu procesā pielietoto materiālu kvalitāti. 
9. Izpildītājs ir pilnā apmērā atbildīgs par Preču piegādei, montāžai un uzstādīšanai nepieciešamo materiālu, stiprinājumu, palīgmateriālu un darbu apjoma pareizu un pilnīgu iekļaušanu Pasūtītājam iesniegtajā piedāvājumā. Gadījumā, ja kādi montāžas elementi, konstrukcijas, specifiski stiprinājumi, materiāli vai darbi nav tikuši ievērtēti piedāvājumā, bet Darbu veikšanas laikā ir tehnoloģiski nepieciešami Preču drošai un kvalitatīvai uzstādīšanai, Izpildītājs veic tos uz sava rēķina, ja vien tie nav uzskatāmi par Pasūtītāja rakstiski saskaņotiem papildu darbiem. Izpildītājs ir pilnībā atbildīgs par visām nepilnībām un to novēršanu, kas rodas darbu laikā un kuras Izpildītājs varēja konstatēt pirms Darbu uzsākšanas, iepazīstoties ar izsniegto dokumentāciju. 
9. Izpildītājs ir pilnā mērā atbildīgs par Pasūtītājam nodarītajiem tiešajiem zaudējumiem, kas radušies sakarā ar to, ka Izpildītājs nav savlaicīgi un pienācīgā kvalitātē veicis Darbus, kā arī pieļāvis trūkumus, defektus un pārkāpumus. Izpildītājs saskaņā ar Līguma nosacījumiem apņemas novērst pieļautos trūkumus un Defektus, kā arī segt Pasūtītājam nodarītos tiešos zaudējumus atbilstoši Pasūtītāja rakstveidā noformētajam un Izpildītāja iesniegtajam radušos zaudējumu aprēķinam.
9. Par Līguma noteikumu pilnīgu vai daļēju nepildīšanu Puses atbild saskaņā ar Līguma noteikumiem un Latvijas Republikas normatīvajiem aktiem.
9. Līguma neizpildes vai nepienācīgas izpildes gadījumā radītā atrautā (negūtā) peļņa nevienai no Pusēm netiek atlīdzināta.

10. Strīdu risināšanas kārtība

10.1. Jebkuras pretenzijas par piegādātām Precēm un/ vai izpildīto Darbu kvalitāti, Līguma nosacījumu nepienācīgu izpildi vai neizpildi Puses viena otrai iesniedz rakstveidā.
10.2. Pretenzijas par piegādātām Precēm un/ vai veikto Darbu kvalitāti var tikt pieteiktas Darbu izpildes un garantijas laikā.
10.3. Ja vienošanās netiek panākta, tad minētais strīds, nesaskaņas vai prasības, kas izriet no Līguma, vai kas skar to, vai tā pārkāpšanu, izbeigšanu vai spēkā esamību, tiks izšķirts Latvijas Republikas tiesā, saskaņā ar Latvijas Republikas normatīvajiem aktiem.

11. Līgumā iesaistītais personāls un apakšuzņēmēji

11.1. Apakšuzņēmējs ir Izpildītāja nolīgta persona vai savukārt tās nolīgta persona, kura veic darbus vai sniedz pakalpojumus Līguma izpildei.
11.2. Ne vēlāk kā uzsākot Līguma izpildi, Izpildītājam jāiesniedz Līgumā iesaistīto Apakšuzņēmēju (ja tādus plānots iesaistīt) sarakstu, kurā jānorāda Apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā jānorāda arī Izpildītāja Apakšuzņēmēju apakšuzņēmējus. Izpildītājam jāpaziņo Pasūtītājam par jebkurām minētās informācijas izmaiņām, kā arī jāpapildina sarakstu ar informāciju par Apakšuzņēmēju, kas tiek vēlāk iesaistīts Darbu veikšanā.
11.3. Izpildītājs ir atbildīgs par piesaistītā personāla un Apakšuzņēmēju veiktā Darba atbilstību Līguma noteikumiem.
11.4. Izpildītājs nav tiesīgs bez saskaņošanas ar Pasūtītāju veikt Apakšuzņēmēju nomaiņu un iesaistīt papildu Apakšuzņēmējus Līguma izpildē.
11.5. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
11.5.1. piedāvātais Apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;
11.5.2. tiek nomainīts Apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem;
11.5.3. piedāvātais Apakšuzņēmējs, kura veicamo Darbu vai sniedzamo pakalpojumu vērtība ir vismaz eiro 10 000,00 (desmit tūkstoši eiro), atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem. (Šis punkts tiks iekļauts Līgumā, ja piedāvājumā būs norādīts vismaz viens Apakšuzņēmējs).
11.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus. Minētā likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
11.7. Pasūtītājs pieņem lēmumu atļaut vai atteikt Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

12. Sankcijas

12.1. Ja Pasūtītājs noteiktajā laikā neveic maksājumus par Darbu, Izpildītājam ir tiesības prasīt līgumsodu 0,1% (nulle komats viena procenta) apmērā no neveiktā maksājuma (parāda) par katru kavējuma dienu, bet ne vairāk par 10% (desmit procentiem) no neveiktā maksājuma (parāda) summas.
12.2. Ja Pasūtītājs nepamatoti izvairās no Darbu nodošanas-pieņemšanas akta parakstīšanas noteiktajā termiņā, tad Izpildītājam ir tiesības piemērot Pasūtītājam līgumsodu 0,1% (nulle komats viena procenta) apmērā no nesamaksātās summas par katru kavējuma dienu, bet ne vairāk par 10% (desmit procentiem) no nesamaksātās summas.
12.3. Kopējā Darbu izpildes un nodošanas, ka arī Preču nomaiņas termiņu neievērošanas gadījumā, Pasūtītājs ir tiesīgs piemērot Izpildītājam līgumsodu 0,2% (nulle komats divu procentu) apmērā no Līgumcenas par katru kavējuma dienu, bet ne vairāk par 10% (desmit procentiem) no Līgumcenas. 
12.4. Gadījumā, ja Izpildītājs nenovērš Defektus atbilstoši Līguma noteikumiem noteiktajā termiņā, Pasūtītājam ir tiesības piemērot Izpildītājam līgumsodu 0,5% (nulle komats piecu procentu) apmērā par laikā neizpildītā Darba apjoma summu par katru kavējuma dienu, bet ne vairāk par 10% (desmit procentiem) no laikā neizpildītā Darba apjoma summas.
12.5. Gadījumā, ja Izpildītājs Līguma izpildē ietver Krievijas Federācijas un/vai Baltkrievijas Republikas izcelsmes preces, Pasūtītājam ir tiesības piemērot Izpildītājam līgumsodu 0,2 (nulle komats divu procentu) apmērā no Līgumcenas par katru konstatēto gadījumu, bet ne vairāk par 10% (desmit procentiem) no Līgumcenas.
12.6. Gadījumā, ja Izpildītājs neiesniedz preces izcelsmes dokumentus, kurus Pasūtītājs pieprasījis saskaņā ar Līguma 7.2.4.punkta noteikumiem, Pasūtītājam ir tiesības piemērot Izpildītājam līgumsodu 0,2 (nulle komats divu procentu) apmērā no Līgumcenas par katru konstatēto gadījumu, bet ne vairāk par 10% (desmit procentiem) no Līgumcenas.
12.7. Gadījumā, ja Izpildītājs ir sniedzis nepatiesu informāciju par preces izcelsmi, Pasūtītājam ir tiesības piemērot Izpildītājam līgumsodu 0,2 (nulle komats divu procentu) apmērā no Līgumcenas par katru konstatēto gadījumu, bet ne vairāk par 10% (desmit procentiem) no Līgumcenas.
12.8. Pasūtītājam ir tiesības ieturēt līgumsodu no Izpildītājam paredzētajiem maksājumiem. Pasūtītājs veic līgumsoda samaksu rēķinā norādītajā termiņā.
12.9. Puses tiek atbrīvotas no atbildības par Līguma nepildīšanu valsts institūciju lēmumu pieņemšanas gadījumos, kas tieši padara noslēgtā Līguma izpildi par daļēji vai pilnīgi neiespējamu.
12.10. Līgumsoda samaksa neatbrīvo Puses no Līgumā noteikto saistību izpildes un zaudējumu atlīdzības pienākuma.
12.11. Zaudējumu atlīdzināšana neatbrīvo Puses no Līgumā noteikto saistību izpildes. Līgumsoda samaksa netiek ieskaitīta zaudējumu summas aprēķinā.

13. Nepārvarama vara

13. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas un/vai ārkārtēju apstākļu rezultātā, kuru Puses nevarēja paredzēt un novērst saprātīgiem līdzekļiem. Pie tādiem ārkārtējiem apstākļiem pieskaitāmi: ugunsgrēki, kara darbība un stihiskas nelaimes, tādas kā zemestrīces, un citas dabas parādības, kas nav pakļautas Pušu kontrolei un padara neiespējamu Līguma izpildi. 
13. Pusei, kas atsaucas uz nepārvaramas varas apstākļiem, tie jāpierāda ar kompetentas iestādes izdotu apstiprinājumu un par tādu apstākļu esamību jāinformē otra Puse 3 (trīs) darba dienu laikā no šo apstākļu iestāšanās brīža. Šā punktā noteikumi nav spēkā, ja apstiprinājuma iegūšana vai Puses informēšana nav praktiski iespējama (ja nepārvaramas varas apstākļi liedz komunikācijas iespējas).

14. Līguma grozījumi

14.1. Līguma grozījumi, ja tie nemaina Līguma vispārējo raksturu, izdarāmi vienīgi rakstiski un ir spēkā, ja to parakstījušas abas puses. Grozot Līgumu, Puses ņem vērā Publisko iepirkumu likuma 61. panta noteikumus.
14.2. Līguma grozījumi pieļaujami, ja Darbu izpildes laikā no Pušu gribas neatkarīgu apstākļu dēļ ir radusies nepieciešamība veikt Darbus, kurus Puses, slēdzot Līgumu, nevarēja paredzēt, un Līgums nav izpildāms, ja neparedzēti Darbi netiks veikti. Šāds Darbu apjoma palielinājums tiek uzskatīts par Līguma grozījumiem Publisko iepirkumu likuma 61. panta trešās daļas 1.punkta kārtībā. Līguma summas palielinājums ir līdz 15% (piecpadsmit procentiem) no sākotnējās Līgumcenas. 
14.3. 14.2. punktā minētajā gadījumā Pusēm ir tiesības vienoties par izmaiņām Līguma pielikumos, kā arī atbilstošām izmaiņām Darbu veikšanas termiņos, objektīvi izvērtējot izmaiņu pamatotu nepieciešamību. Līguma termiņa pagarināšanas kārtība ir atrunāta Līguma 3.2. punktā.

15. Līguma darbības izbeigšana

15.1. Līgums var tikt izbeigts pirms termiņa, ja Puses par to atsevišķi vienojas.
15.2. Pasūtītājam ir tiesības vienpusēji izbeigt Līgumu šādos gadījumos:
15.2.1. ja Izpildītājs neievēro Līguma noteikumus, tajā skaitā, bet ne tikai:
15.2.1.1. kavē Līgumā noteiktos termiņus ilgāk par 15 (piecpadsmit) dienām;
15.2.1.2. neievēro Pasūtītāja noteiktos termiņus;
15.2.1.3. Izpildītāja līgumsods ir sasniedzis 10% (desmit procentus) no Līgumcenas to Līguma noteikumu ietvaros, kuros līgumsods noteikts procentuāli;
15.2.2. ja Izpildītājs darbojas pretrunā ar Latvijas Republikas normatīvajiem aktiem.
15.2.3. ja Izpildītājs nevar vai nespēj, atbilstoši Līguma nosacījumiem un Pasūtītāja prasībām, izpildīt Līgumā uzņemtos Darbus, t.sk., ja Līgumu nav iespējams izpildīt tādēļ, ka Līguma izpildes laikā Izpildītājam, tā valdes vai padomes loceklim, patiesajam labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
15.2.4. citos Latvijas Republikas normatīvajos aktos paredzētajos gadījumos.
15.3. Izpildītājam ir tiesības vienpusēji izbeigt Līgumu, ja Pasūtītājs bez attaisnojošiem iemesliem, kas nav atrunāti Līgumā un Latvijas Republikas normatīvajos aktos, nenorēķinās ar Izpildītāju Līgumā noteiktajā termiņā, un Pasūtītājs nav novērsis minēto trūkumu 10 (desmit) dienu laikā pēc rakstveida pretenzijas saņemšanas, vai ja Pasūtītājs nepamatoti, ilgāk par 10 (desmit) dienām kavē Izpildītāju veikt Darbu izpildi.
15.4. Līguma izbeigšanas gadījumā, 5 (piecu) darba dienu laikā pēc paziņojuma nosūtīšanas par Līguma izbeigšanu, Izpildītājs sastāda un iesniedz Pasūtītājam izpilddokumentāciju un Aktu par kvalitatīvi izpildītiem Darbiem, kas tiek izskatīts un parakstīts (vai pamatoti atteikts parakstīt, par ko Izpildītājam tiek paziņots rakstiski) 5 (piecu) darba dienu laikā pēc akta saņemšanas. Gadījumā, ja Izpildītājs iepriekš minētajā termiņā nav sagatavojis Aktu, Pasūtītājam ir tiesības pašam sagatavot un iesniegt Izpildītājam parakstīšanai Darbu nodošanas–pieņemšanas aktu, kuru Izpildītājam jāparaksta 10 (desmit) darba dienu laikā pēc tās nosūtīšanas un jānosūta parakstīto aktu atpakaļ Pasūtītājam. Pretējā gadījumā, ja Izpildītājs nav parakstījis vai kavē akta parakstīšanu, akts uzskatāms par parakstītu no Izpildītāja puses. 
15.5. Pušu parakstītais Akts ir pamats atbilstoša rēķina iesniegšanai par pieņemto Darbu apmaksu.

16. Fizisko personu datu aizsardzība

16.1. Pusei ir tiesības apstrādāt no otras puses iegūtos fizisko personu datus tikai ar mērķi nodrošināt līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
16.2. Puse, kura nodod otrai pusei fizisko personu datus apstrādei, atbild par piekrišanu  iegūšanu no attiecīgajiem datu subjektiem.
16.3. Puses apņemas nenodot tālāk trešajām personām no otras puses iegūtos fizisko personu datus, izņemot gadījumus, kad līgumā ir noteikts citādāk vai tiesību normatīvie akti paredz šādu datu nodošanu.
16.4. Ja saskaņā ar tiesību normatīvajiem aktiem pusēm var rasties pienākums nodot tālāk trešajām personām no otras puses iegūtos fiziskās personas datus, tas pirms šādu datu nodošanas informē par to otru pusi, ja vien tiesību normatīvie akti to neaizliedz.
16.5. Neskatoties uz līguma 16.3. punktā minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī līguma izpildes nodrošināšanai.
16.6. Puses apņemas pēc otras puses pieprasījuma iznīcināt no otras puses iegūtos fizisko personu datus, ja  izbeidzas nepieciešamība tos apstrādāt šī līguma izpildes nodrošināšanai.

17. Citi noteikumi

17.1. Visos jautājumos ko paredz un neparedz Līguma noteikumi, Puses vadās no LR spēkā esošiem normatīvajiem aktiem.
17.2. Jebkāda ar šo Līgumu saistīta un jebkurā formā pieejama informācija vai citāda veida dati, tai skaitā Izpildītāja sagatavotie materiāli (ar nosacījumu, ka Pasūtītājs par tiem ir norēķinājies pilnā apmēra ar Izpildītāju), pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.
17.3. Šis Līgums ir saistošs Pusēm, kā arī visām trešajām personām, kas normatīvo aktu kārtībā pārņem viņu tiesības un pienākumus.
17.4. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki, vadītāji, kontaktpersonas vai kādi Līgumā minētie Pušu rekvizīti, telefona, e-pasta adreses, adreses u.c., tad tā nekavējoties, bet ne vēlāk kā 3 (triju) darba dienu laikā, rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šajā punktā minētie nosacījumi attiecas arī uz Līgumā un tā pielikumos minētajiem Pušu pārstāvjiem un to rekvizītiem.
17.5. Pasūtītāja kontaktpersona Līguma darbības laikā  _____________.
17.6. [bookmark: _Hlk512334034]Izpildītāja kontaktpersona Līguma darbības laikā  _____________.
17.7. Līgumam tiek pievienoti un tā neatņemamas sastāvdaļas ir šādi pielikumi:
17.7.1. [bookmark: _Hlk512322707]1. pielikums  – Tehniskā specifikācija / Tehniskais – finanšu  piedāvājums uz __(__) lapas(- ām);
17.7.2. …
17.8. Līgums ar tā pielikumiem ir sastādīts latviešu valodā uz __(__) lapas(-ām) elektroniskā dokumenta veidā un parakstīts ar drošu elektronisko parakstu kas satur laika zīmogu./ Līgums ar tā pielikumiem ir sastādīts latviešu valodā uz __(__) lapas(-ām) 3 (trīs) identiskos eksemplāros. Katra Puse saņem vienu Līguma eksemplāru, vēl viens Līguma eksemplārs paredzēts Rēzeknes valstspilsētas pašvaldības Centrālās administrācijas Iepirkumu nodaļai. Visiem eksemplāriem ir vienāds juridiskais spēks.
17.9. Puses ar saviem parakstiem apliecina, ka viņām ir saprotams Līguma saturs, nozīme un sekas.

18. Pušu rekvizīti un paraksti


  Līgums parakstīts:				      Līgums parakstīts:
 202_. gada __. ___________ (vieta)		      202_. gada __. ___________ (vieta)

